**ELŐTERJESZTÉS**

**Szombathely Megyei Jogú Város Közgyűlése Jogi és Társadalmi Kapcsolatok Bizottságának 2016. szeptember 13-i ülésére**

**Javaslat a Szombathelyi Műszaki Szakképzési Centrum és a Szombathelyi Képző Központ Közhasznú Nonprofit Kft. közötti külön megállapodás** **véleményezésére**

Szombathely Megyei Jogú Város Közgyűlése a 2016. február 25-i ülésén tárgyalt az Önkormányzat valamint a Nemzeti Szakképzési és Felnőttképzési Hivatal és a Szombathelyi Műszaki Szakképzési Centrum (a továbbiakban: Centrum) között megkötendő vagyonkezelői szerződésről.

A vagyonkezelési szerződés 5. és 29. pontjai alapján a Szombathely, Akacs Mihály u. 8-10. szám alatti ingatlan vonatkozásában – a Szombathelyi Képző Központ Közhasznú Nonprofit Kft.-t megillető jogokról – a Centrum és a Szombathelyi Képző Központ Közhasznú Nonprofit Kft. külön állapodik meg:

Az 5. pontban foglaltak szerint „A Centrum kötelezettséget vállal arra, hogy külön megállapodás alapján biztosítja a Szombathelyi Képző Központ Közhasznú Nonprofit Kft. jelen megállapodás aláírásakor a 9700 Szombathely, Akacs Mihály u. 8-10. szám alatti ingatlanban folyamatban lévő képzéseivel, projektjeivel kapcsolatos jogviszonyokban vállalt kötelezettségeinek teljesítését.„

A 29. pont szerint „Felek rögzítik, hogy Szombathely Megyei Jogú Város Önkormányzata tulajdonában lévő, 9700 Szombathely, Akacs Mihály u. 8-10. szám alatti ingatlanban működik az Önkormányzat tulajdonában lévő Szombathelyi Képző Központ Közhasznú Nonprofit Kft. Felek rögzítik, hogy az ingatlan jelen szerződés 3. számú melléklete szerinti helyiségei a Kft. használatában maradnak külön megállapodásban foglaltak alapján.”

Előzőekre tekintettel a Közgyűlés a 63/2016. (II.25.) Kgy. számú határozatában felkérte a Jogi és Társadalmi Kapcsolatok Bizottságot, hogy a Szombathelyi Műszaki Szakképzési Centrum és a Szombathelyi Képző Központ Közhasznú Nonprofit Kft. közötti külön megállapodást aláírás előtt véleményezze.

Tisztelettel tájékoztatom a Bizottságot, hogy az Önkormányzat valamint a Nemzeti Szakképzési és Felnőttképzési Hivatal és a Szombathelyi Műszaki Szakképzési Centrum közötti vagyonkezelői szerződés valamennyi érintett fél részéről aláírásra került.

A vagyonkezelői szerződés 5. és 29. pontjai alapján, a vagyonkezelési szerződésben nem szabályozott kérdésekre vonatkozóan a Centrum és a Szombathelyi Képző Központ Közhasznú Nonprofit Kft. elkészítette a megállapodás tervezetét, amely az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2016. szeptember „ "

**/: Koczka Tibor: /**

**HATÁROZATI JAVASLAT**

**…/2016. (IX.13.) JTKB. számú határozat**

A Jogi és Társadalmi Kapcsolatok Bizottsága a „Javaslat a Szombathelyi Műszaki Szakképzési Centrum és a Szombathelyi Képző Központ Közhasznú Nonprofit Kft. közötti külön megállapodás véleményezésére” című előterjesztést megtárgyalta. A Bizottságaz Önkormányzat valamint a Nemzeti Szakképzési és Felnőttképzési Hivatal és a Szombathelyi Műszaki Szakképzési Centrum között megkötött vagyonkezelői szerződésen alapuló, a Szombathelyi Műszaki Szakképzési Centrum és a Szombathelyi Képző Központ Közhasznú Nonprofit Kft. közötti külön megállapodást az előterjesztés melléklete szerinti tartalommal jóváhagyja.

**Felelősök:** Dr. Takácsné Dr. Tenki Mária a Bizottság elnöke

/A végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal